CELEX: 62013CN0641
Language: sk
Date: 2013-12-04 00:00:00
Title: Vec C-641/13 P: Odvolanie podané 4. decembra 2013 : Španielske kráľovstvo proti rozsudku Všeobecného súdu (prvá komora) zo 16. septembra 2013 vo veci T-2/07, Španielsko/Komisia

1.2.2014   
            
            
               SK
            
            
               Úradný vestník Európskej únie
            
            
               C 31/6
            
         Odvolanie podané 4. decembra 2013: Španielske kráľovstvo proti rozsudku Všeobecného súdu (prvá komora) zo 16. septembra 2013 vo veci T-2/07, Španielsko/Komisia
   (Vec C-641/13 P)
   2014/C 31/10
   Jazyk konania: španielčina
   
      Účastníci konania
   
   
      Odvolateľ: Španielske kráľovstvo (v zastúpení: A. Rubio González, splnomocnený zástupca)
   
      Ďalší účastník konania: Európska komisia
   
      Návrhy odvolateľa
   
   Odvolateľ navrhuje, aby Súdny dvor
   
               —
            
            
               vyhovel tomuto odvolaniu a čiastočne zrušil rozsudok Všeobecného súdu zo 16. septembra 2013 vo veci T-2/07, Španielske kráľovstvo/Európska komisia,
            
         
               —
            
            
               čiastočne zrušil, v rozsahu už uvedenom, rozhodnutie Komisie K(2006) 5103 z 20. októbra 2006, ktorým sa znižuje príspevok z Kohézneho fondu pre skupinu projektov s referenčným číslom 2001.ES.16.PE.050 a tykajúcich sa sanácie povodia rieky Júcar (Španielsko), podľa ktorého je zahrnutie skúsenosti medzi kritériá na zadanie protiprávny,
            
         
               —
            
            
               zaviazal žalovanú na náhradu trov konania.
            
         
      Odvolacie dôvody a hlavné tvrdenia
   
   
      
         Nesprávne právne posúdenie, podľa ktorého je zahrnutie skúsenosti medzi kritériá na zadanie v rozpore s článkom 30 smernice 93/37
      
       (1). Uvedené ustanovenie nezakazuje použitie kritérií spojených so skúsenosťou zhotoviteľa v čase zadania zákazky. Naopak, skúsenosť uchádzača možno posudzovať, pokiaľ ide o kritérium, ktorého účelom nie je posúdiť vhodnosť uchádzača, je odlišné od požiadavky solventnosti a má slúžiť k vyhodnoteniu ekonomicky najvýhodnejšej ponuky, pretože súvisí s predmetom zákazky a kvalitou jej realizácie.
   
      (1)  Smernica Rady 93/37/EHS zo 14. júna 1993 o koordinácii postupov verejného obstarávania prác (Ú. v. ES L 199, s. 54; Mim. vyd. 06/002, s. 163).